חנה אג'יאשוילי

חנה אג'יאשוילי (נולדה ב-1972) היא מלחינה מוזיקה קלאסית, זוכת פרס ראש הממשלה לקומפוזיטורים ופרס אקו"ם ומורה להלחנה ישראלית.

==קורות חיים==

חנה אג'יאשוילי נולדה בטביליסי, שבגאורגיה ב-1972. בשנת 1996 עברה למוסקבה ועבדה בוועדת המלחינים הצעירים של איגוד המלחינים במוסקבה ובסטודיו למוזיקה חדישה שליד האקדמיה למוזיקה ע"ש צ'ייקובסקי בניהולו של טרנופולסקי. יצירותיה בוצעו במסגרת הקונצרטים השנתיים של המלחינים הצעירים ובמסגרת המופעים של התחרויות הבין-לאומיות "סתיו במוסקבה" ו-"אלטרנטיבה", ובקונצרטים בגרמניה, אוסטריה וצרפת.

בשנת 2001 עלתה לישראל. בשנים 2002–2004 עבדה כמורה לתורת המוזיקה וקומפוזיציה במשכן למוזיקה ולמחול באור יהודה, ומשנת 2005 היא מנהלת מוזיקה במשכן ומלמדת קומפוזיציה למלחינים צעירים.

ב-2006 במסגרת לימודים באוניברסיטה כתבה מוזיקה לסרט הישראלי "נס", שזכה פרסים בפולין, בלגיה וסין.

החל משנת 2018 חנה מרצה באוניברסיטת רייס שביוסטון, ארצות הברית, במסגרת תוכנית Visiting Artist of Israeli Institute.

יצירותיה שולבו ברפרטואר של אנסמבלים מובילים בישראל ומחוצה לה, למשל: "מוזיקה נובה", "אנסמבל המאה ה-21", "מיתר", “Continuum” (ניו יורק),”Studio for New Music” (מוסקבה), Triomisicals” (מדריד) ,“Momenta Quartet”, ניו יורק, Mivos Quartet וכו'.

אג'יאשוילי משתתפת בקונצרטים ובפסטיבלים שונים בישראל ומחוצה לה כמו: חג המוזיקה הישראלית, פסטיבל CEME של אנסמבל מיתר, פסטיבל צליל מעודכן של אנסמבל ניקל, פסטיבל ISCM, פסטיבל ACL – פסטיבל של איגודי מלחינים אסיאתיים, פסטיבלים למוזיקה עכשווית בדרזדן, המבורג, מוסקבה, בוקרשט ועוד. בשנת 2019 נבחרה לייצג את ישראל בפסטיבל World Music Days, בפסטיבל המוזיקה הקלאסית הגדול בעולם, עם יצירתה "blue".

==לימודים==
אג'יאשוילי למדה פסנתר וקומפוזיציה באקדמיה למוזיקה ע"ש סרג'ישוילי בהדרכתו של המלחין ממיסשוילי. במהלך הלימודים השתתפה בתחרויות ובפסטיבלים.

למדה קומפוזיציה במוסקבה אצל המלחין טרנופולסקי עד לשנת 2001.

בשנת 2007 סיימה דוקטורט בהלחנה באוניברסיטת בר-אילן, בהנחייתם של פרופ' גידעון לבינסון ופרופ 'בטי אוליברו.

==פרסים והוקרה (רשימה חלקית)==
* פרס בפסטיבל בעיר טור, צרפת
* 2004 - זכתה בתחרות למלחינים ישראלים צעירים מטעם אנסמבל המאה ה–21 עם יצירה "Reflections" להרכב גדול.
* 2008 - זכתה בפרס ראש הממשלה לקומפוזיטורים.
* 2017 - זכתה בפרס אקו"ם עבור היצירה קונצרטנטית "Mere Air".
* 2019 - יצירתה נבחרה בפסטיבל היוקרתי למוזיקה עכשווית Music World Days במסגרת של ISCM.

==חברויות ציבוריות (רשימה חלקית)==
* איגוד הקומפוזיטורים הישראלי (החל מ-2002)
* מדור למוזיקה של מנהל התרבות של ישראל (החל מ-2010).

==קישורים חיצוניים==
* 

* [https://www.imi.org.il/חנה-אג-יאשוילי-המכון-למוסיקה-ישראלית אודות חנה אג'יאשווילי], באתר מכון למוזיקה ישראלית
* [https://www.hamusic.net/test2507/biography/ ביוגרפיה של חנה אג'יאשווילי], באתר hamusic 
* [https://www.youtube.com/watch?v=1C703GgTvII פועם בלב: אנסמבל מיתר / פרויקט תדרים - חנה אג׳יאשוילי / צללי אור], באתר Youtube, 28 ביולי 2018
* אביגייל ארנהיים, [https://www.youtube.com/watch?v=0DaUoG95yTE מפגש עם חנה אג'יאשווילי], באתר Youtube , 6 ביולי 2020
* [https://soundcloud.com/user-908756900-481539360/reverberations-hana-ajiashvili יצירתה של חנה אג'יאשווילי "הדהודים", עבור אנסמבל המאה ה-21], באתר soundcloud

==הערות שוליים==

קטגוריה:ישראליות ילידות גאורגיה
קטגוריה:ישראלים ילידי גאורגיה
קטגוריה:מלחינים ישראלים במוזיקה הקלאסית
קטגוריה:מלחינות ישראליות במוזיקה הקלאסית
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:זוכות פרס ראש הממשלה לקומפוזיטורים
קטגוריה:זוכי פרס ראש הממשלה לקומפוזיטורים
קטגוריה:עולות בשנות ה-2000
קטגוריה:עולים בשנות ה-2000
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:מורות למוזיקה בישראל
קטגוריה:ישראליות שנולדו ב-1972
קטגוריה:ישראלים שנולדו ב-1972